Oglas

Sploh v ZAE, kjer ima seveda veliko vlogo tudi denar, ne samo vera, skratka na splošno odnos do njih, to zagotovo ni žalitev samo njihove vere, ampak tudi države in tukaj moramo biti zelo zelo previdni, ker vemo, kako občutljiv je muslimanski svet. Bojana Košnik, strokovnjakinja za kulturo vedenja in protokol

Globoki dekolteji in kratka krila v muslimanski svet ne sodijo, je dejala Bojana Košnik. Foto: MMC RTV SLO

Prekratka krila in globoki dekolteji na uradne obiske ne sodijo, je potrdila tudi strokovnjakinja za kulturo vedenja in protokol Bojana Košnik.

Gospe so bile po besedah Košnikove oblečene popolnoma neprimerno, še posebej zato, ker so obiskale visoke predstavnike muslimanske države s strogimi pravili. Po njenem mnenju taka oblačila niso primerna niti za poslovni obisk v Sloveniji. Košnikova, ki je v Dubaju tudi živela, še pravi, da ima muslimanski svet veliko posebnosti, ki jih moramo zelo strogo upoštevati.

Dekolteji v muslimanski svet ne sodijo

"Za žensko v muslimanskem svetu zagotovo velja, ne glede na visoke temperature, da so ramena vedno pokrita, da dekoltejev ni, včasih tudi ruta, obvezne nogavice in seveda veliko daljša krila, kot pa je v navadi v našem kulturnem okolju," je pojasnila.

S Protokola Republike Slovenije so sporočili, da jih z gospodarskega ministrstva niso prosili za pomoč.

"Takoj ko stopamo v javno življenje, se moramo zavedati, da ne predstavljamo samo sebe, predstavljamo Republiko Slovenijo," je še dejala strokovnjakinja za protokol Bojana Košnik. V Združenih arabskih emiratih neprimerno vedenje igra zelo pomembno vlogo. "Sploh v ZAE, kjer ima seveda veliko vlogo tudi denar, ne samo vera, skratka na splošno odnos do njih, to zagotovo ni samo žalitev njihove vere, ampak tudi države in tukaj moramo biti zelo zelo previdni, ker vemo, kako je občutljiv muslimanski svet," je opozorila.

Ministrstvo: Za goste veljajo zahodna pravila

Na gospodarskem ministrstvu pravijo, da je bil obisk z ministrom za gospodarstvo Zdravkom Počivalškom na čelu sicer zelo uspešen, glede morebitnega nespoštovanja pravil v Združenih arabskih emiratih pa odgovarjajo, da so strogo sledili vsem napotkom in informacijam, ki so jih pridobili pred odhodom. Iz teh je bilo razvidno, pravijo, da v Dubaju za goste veljajo podobna pravila poslovnega obnašanja kot v zahodnem delu sveta.

Ne le za obiske muslimanskih držav, tudi za številne druge visoke obiske obstajajo pravila. Tako se na primer za ženske obiskovalke pri papežu poleg ostalih pravil priporoča tudi pajčolan ali klobuk, pri slavnostni večerji s kraljico Elizabeto II. pa ženska ne sme nositi obleke v beli ali črni barvi.

Sploh v ZAE, kjer ima seveda veliko vlogo tudi denar, ne samo vera, skratka na splošno odnos do njih, to zagotovo ni žalitev samo njihove vere, ampak tudi države in tukaj moramo biti zelo zelo previdni, ker vemo, kako občutljiv je muslimanski svet. Bojana Košnik, strokovnjakinja za kulturo vedenja in protokol

Neprimerna oblačila ob poslovnem obisku v Dubaju